# Den Europæiske Unions C 19A/25.

| | ISSN 1725-2393 |
| --- | --- |
| Den Europæiske Unions
  Tidende | C 19A |
| | |
| Dansk udgave | Meddelelser og oplysninger | 51. årgang25. januar 2008 |

ISSN 1725-2393

Den Europæiske Unions

Tidende

C 19A

Dansk udgave

Meddelelser og oplysninger

51. årgang25. januar 2008

---

| Informationsnummer | Indhold | Side |
| --- | --- | --- |
| | V   Udtalelser |
| | ADMINISTRATIVE PROCEDURER |
| | Kontoret for Harmonisering i det Indre Marked |
| 2008/C 019A/01 | Udvælgelsesprocedure med det formål at opstille en reserveliste for stillinger som medlemmer af appelkamrene i Kontoret for Harmonisering i det Indre Marked (Varemærker og Design) — VEXT/08/566/AD/BoA | 1 |

Informationsnummer

Indhold

Side

V   Udtalelser

ADMINISTRATIVE PROCEDURER

Kontoret for Harmonisering i det Indre Marked

2008/C 019A/01

Udvælgelsesprocedure med det formål at opstille en reserveliste for stillinger som medlemmer af appelkamrene i Kontoret for Harmonisering i det Indre Marked (Varemærker og Design) — VEXT/08/566/AD/BoA

1

| DA | |
| --- | --- |

DA

---

V Udtalelser

ADMINISTRATIVE PROCEDURER

Kontoret for Harmonisering i det Indre Marked

| 25.1.2008 | DA | Den Europæiske Unions Tidende | CA 19/1 |
| --- | --- | --- | --- |

25.1.2008

DA

Den Europæiske Unions Tidende

CA 19/1

---

UDVÆLGELSESPROCEDURE MED DET FORMÅL AT OPSTILLE EN RESERVELISTE FOR STILLINGER SOM MEDLEMMER AF APPELKAMRENE I KONTORET FOR HARMONISERING I DET INDRE MARKED

(Varemærker og Design)

VEXT/08/566/AD/BoA

(2008/C 19 A/01)

1.   BESKRIVELSE AF HARMONISERINGSKONTORET

Kontoret for Harmonisering i Det Indre Marked (Varemærker og Design) (i det følgende benævnt »Harmoniseringskontoret«) blev oprettet ved Rådets forordning (EF) nr. 40/94 af 20. december 1993 om EF-varemærker (EFT L 11 af 14.1.1994) (1).

Harmoniseringskontoret, der er en juridisk person og teknisk, administrativt og finansielt uafhængigt, har til opgave at forvalte EF-varemærke- og -designsystemet. EF-varemærker og -design, som er registreret af Harmoniseringskontoret, har retsvirkning i hele Den Europæiske Union.

Antallet af indgivne EF-varemærkeansøgninger udgjorde ved udgangen af december 2006 ca. 550 000, hvoraf ca. 78 000 var indgivet i 2006. Antallet af ansøgninger om EF-design udgjorde i samme år 69 000. Harmoniseringskontorets budget for 2007 var på ca. 275 mio. EUR, og antallet af stillinger lå på omkring 650.

Harmoniseringskontorets arbejdssprog er spansk, tysk, engelsk, fransk og italiensk.

Harmoniseringskontoret har sit hjemsted i Alicante i Spanien.

2.   APPELKAMRENE

Appelkamrene har kompetence til at træffe afgørelse om klager indgivet mod afgørelser truffet af Harmoniseringskontorets undersøgere, indsigelsesafdelinger, afdeling for administration af varemærker og design og annullationsafdelinger.

Appelkamrenes afgørelser træffes af kamre bestående af en formand og to medlemmer. Mindst to af de tre medlemmer skal være retskyndige. I visse særlige tilfælde træffes afgørelserne af et udvidet appelkammer eller af et enkelt medlem, som skal være retskyndigt. Af hensyn til de tjenstlige krav kan medlemmerne udpeges til medlem af et eller flere appelkamre. Medlemmerne af appelkamrene er uafhængige. De er ikke ved deres afgørelser bundet af nogen instrukser.

Appelkamrene består på nuværende tidspunkt af en præsident, tre formænd og 11 medlemmer, der modtager bistand fra retligt og administrativt personale og støttes af registreringskontoret og dokumentations- og hjælpetjenesten. Der er ca. 70 personer, som arbejder i appelkamrene og disses hjælpetjenester.

Kamrene modtager ca. 1 800 klager årligt, hvoraf 65 % er på engelsk, 20 % på tysk og resten på andre EU-sprog.

3.   STILLING, DER SKAL BESÆTTES

Harmoniseringskontoret søger ansøgere til en reserveliste med henblik på besættelse af mindst to stillinger som medlem (m/k) af appelkamrene.

4.   UDNÆVNELSE

Medlemmerne af appelkamrene udnævnes for et tidsrum på fem år af Harmoniseringskontorets Administrationsråd. Genudnævnelse kan finde sted for yderligere fem år, eller indtil den pågældende går på pension, hvis pensionsalderen nås i løbet af det nye tidsrum.

Disse stillinger forventes besat i løbet af 2009.

5.   ANSÆTTELSESVILKÅR

Den udvalgte ansøger tilbydes en kontrakt som midlertidigt ansat af fem års varighed i henhold til artikel 2, litra a), i ansættelsesvilkårene for de øvrige ansatte ved De Europæiske Fællesskaber, i ansættelsesgruppen af administratorer (AD), lønklasse 11. Den månedlige grundløn svarende til første løntrin i denne lønklasse er 8 500,81 EUR. Der findes supplerende lønelementer, der afspejler familieretlig stilling og børn, for hvilke der består forsørgerpligt. Der ydes endvidere forskellige godtgørelser for flytninger og rejser i tillæg til en ulykkes- og sygeforsikring og en pensionsordning. Af lønnen betales der skat til Fællesskabet, og der foretages andre indeholdelser som omhandlet i ansættelsesvilkårene for de øvrige ansatte ved De Europæiske Fællesskaber. Derimod er lønnen fritaget for enhver national beskatning. Børn, for hvem der består forsørgerpligt, kan vederlagsfrit deltage i undervisningen på Europaskolen i Alicante. Harmoniseringskontoret tilbyder tjenesteydelser ved flytning. Ansøgeren bliver inden tiltrædelsen af tjenesten kontaktet af et relocation service-firma, som hjælper den pågældende med at finde en fast bolig, og som informerer om Alicante, leje af hotelværelse og bil, eller som giver andre nyttige oplysninger f.eks. om afhentning i lufthavnen (pick-up service).

Medlemmerne af appelkamrene, der er udnævnt som følge af denne udvælgelsesprocedure, og som genudnævnes for et nyt tidsrum i overensstemmelse med artikel 131, stk. 1, i forordning (EF) nr. 40/94, kan af Harmoniseringskontorets Administrationsråd på forslag af præsidenten for appelkamrene få ændret deres indplacering i AD-ansættelsesgruppen til lønklasse 12 i lyset af deres tidligere erfaringer som medlemmer af appelkamrene.

De udvalgte ansøgere:

| — | der tidligere af Rådet var udnævnt som medlemmer af appelkamrene i henhold til den procedure, der er fastsat i artikel 131, stk. 1, i forordning (EF) nr. 40/94, inden ikrafttrædelsen af forordning (EF) nr. 422/2004 (EUT L 70 af 9.3.2004, s. 1), og |
| --- | --- |

—

der tidligere af Rådet var udnævnt som medlemmer af appelkamrene i henhold til den procedure, der er fastsat i artikel 131, stk. 1, i forordning (EF) nr. 40/94, inden ikrafttrædelsen af forordning (EF) nr. 422/2004 (EUT L 70 af 9.3.2004, s. 1), og

| — | hvis oprindelige kontrakt blev indgået i henhold til tidligere ansættelsesvilkår for de øvrige ansatte ved De Europæiske Fællesskaber, og |
| --- | --- |

—

hvis oprindelige kontrakt blev indgået i henhold til tidligere ansættelsesvilkår for de øvrige ansatte ved De Europæiske Fællesskaber, og

| — | der genudnævnes som følge af denne udvælgelsesprocedure, og |
| --- | --- |

—

der genudnævnes som følge af denne udvælgelsesprocedure, og

| — | hvis lønklasse på tidspunktet for genudnævnelsen er højere end lønklasse AD12, |
| --- | --- |

—

hvis lønklasse på tidspunktet for genudnævnelsen er højere end lønklasse AD12,

kan af Harmoniseringskontorets Administrationsråd på forslag af præsidenten for appelkamrene få ændret deres indplacering til en lønklasse (op til lønklasse AD13) og et løntrin, således at deres grundløn i overensstemmelse med bestemmelserne i de nu gældende ansættelsesvilkår for de øvrige ansatte ved De Europæiske Fællesskaber ligger tættest muligt (mere eller mindre) på den grundløn (2), de modtog ved udløbet af deres foregående udnævnelsesperiode.

Ansættelsesforholdet ophører på den dato, som er fastsat i kontrakten, eller på den midlertidigt ansattes begæring med en opsigelsesfrist på tre måneder, jf. dog gældende bestemmelser i ovennævnte ansættelsesvilkår.

6.   ADGANGSBETINGELSER

Ansøgeren skal være statsborger i en af Den Europæiske Unions medlemsstater.

Ansøgeren skal have en ren straffeattest.

I henhold til artikel 131, stk. 2, i forordning (EF) nr. 40/94 om EF-varemærker, senest ændret ved Rådets forordning (EF) nr. 422/2004 , skal ansøgerne kunne blive i stillingen fra tiltrædelsesdatoen og hele den første femårsperiode ud. Udnævnelsesperioden kan dog ikke vare længere end til udgangen af den måned, hvor ansøgeren når den obligatoriske pensionsalder (65) i henhold til pensionsreglerne for europæiske offentligt ansatte.

7.   MINDSTEKRAV TIL KVALIFIKATIONER, ERFARING OG SPROGKUNDSKABER

Ansøgeren skal kunne arbejde inden for et flersproget miljø (i et af den Europæiske Unions organer) og skal være i stand til at arbejde med et stort antal sager, som skal afgøres inden for rimelige tidsfrister på en kollegial måde ud fra de målsætninger, præsidenten for appelkamrene har fastsat.

Krævede kvalifikationer og erfaringer:

| a) | Et uddannelsesniveau, som svarer til en afsluttet universitetsuddannelse dokumenteret ved et eksamensbevis, når den normale universitetsuddannelse er af fire års varighed eller derover, eller et uddannelsesniveau, som svarer til afsluttet universitetsuddannelse dokumenteret ved et eksamensbevis og mindst et års relevant erhvervserfaring, når den normale universitetsuddannelse er af mindst tre års varighed, og |
| --- | --- |

a)

Et uddannelsesniveau, som svarer til en afsluttet universitetsuddannelse dokumenteret ved et eksamensbevis, når den normale universitetsuddannelse er af fire års varighed eller derover, eller et uddannelsesniveau, som svarer til afsluttet universitetsuddannelse dokumenteret ved et eksamensbevis og mindst et års relevant erhvervserfaring, når den normale universitetsuddannelse er af mindst tre års varighed, og

| b) | ved ansøgningsfristens udløb mindst 15 års relevant erhvervserfaring inden for det pågældende arbejdsområde opnået efter erhvervelsen af eksamensbeviset eller erhvervelsen af eksamensbeviset og den ovennævnte erfaring, og |
| --- | --- |

b)

ved ansøgningsfristens udløb mindst 15 års relevant erhvervserfaring inden for det pågældende arbejdsområde opnået efter erhvervelsen af eksamensbeviset eller erhvervelsen af eksamensbeviset og den ovennævnte erfaring, og

| c) | mindst fem år af denne erhvervserfaring skal være erhvervet inden for immateriel ejendomsret og især inden for varemærker og design. |
| --- | --- |

c)

mindst fem år af denne erhvervserfaring skal være erhvervet inden for immateriel ejendomsret og især inden for varemærker og design.

Ansøgeren skal også have indgående kendskab til et af Den Europæiske Unions officielle sprog og tilfredsstillende kendskab til et andet af Den Europæiske Unions officielle sprog. Et af disse sprog skal være et af Harmoniseringskontorets fem arbejdssprog, nemlig spansk, tysk, engelsk, fransk og italiensk.

8.   ANDRE KVALIFIKATIONER

Følgende betragtes som en fordel:

| — | juridisk embedseksamen |
| --- | --- |

—

juridisk embedseksamen

| — | erhvervserfaring opnået på et andet sprog end ansøgerens modersmål |
| --- | --- |

—

erhvervserfaring opnået på et andet sprog end ansøgerens modersmål

| — | indgående kendskab til engelsk eller tysk. |
| --- | --- |

—

indgående kendskab til engelsk eller tysk.

9.   INDGIVELSE AF ANSØGNINGER

Ansøgningen skal for at komme i betragtning indsendes til følgende adresse:

| Formanden for Administrationsrådet |
| --- |
| Kontoret for Harmonisering i Det Indre Marked (OHIM) |
| (Varemærker og Design) |
| Avenida de Europa, 4 |
| E-03008 Alicante |
| SPANIEN |

Formanden for Administrationsrådet

Kontoret for Harmonisering i Det Indre Marked (OHIM)

(Varemærker og Design)

Avenida de Europa, 4

E-03008 Alicante

SPANIEN

senest den 14. marts 2008 inden midnat (Alicante-tid; poststemplets dato er afgørende som bevis for afsendelsesdato) på ansøgningsskemaet, som skal være dateret og underskrevet. Skemaet findes på Harmoniseringskontorets websted: http://oami.europa.eu

Det skal især bemærkes, at alle felter i ansøgningsskemaet skal udfyldes. Ufuldstændige ansøgninger (f.eks. med en anmærkning som »se vedlagte CV«) vil ikke blive taget i betragtning.

Ansøgningen skal sendes som anbefalet brev. Kuvert og ansøgning med bilag skal mærkes med referencen: VEXT/08/566/AD/BoA.

Kuverten skal mærkes med: »Not to be opened by the mail service«.

10.   UDVÆLGELSESPROCEDURE

Udvælgelsen sker under Administrationsrådets tilsyn.

Ansøgninger fra ansøgere, som ikke opfylder de grundlæggende betingelser, kvalifikationskrav eller krav til erfaring, tages ikke i betragtning.

Ansøgerne vil senere i udvælgelsesproceduren blive anmodet om at fremlægge en ren straffeattest og dokumentation for opfyldelse af adgangsbetingelser, krav til minimumskvalifikationer, krav til erfaring osv., navnlig:

| 1) | kopi af dokumentation for identitet (f.eks. pas eller identitetskort) |
| --- | --- |

1)

kopi af dokumentation for identitet (f.eks. pas eller identitetskort)

| 2) | kopi af eksamensbeviser til dokumentation for de i ansøgningsskemaet indeholdte oplysninger om kvalifikationer |
| --- | --- |

2)

kopi af eksamensbeviser til dokumentation for de i ansøgningsskemaet indeholdte oplysninger om kvalifikationer

| 3) | kopi af beviser eller anden dokumentation for den erhvervserfaring, der er angivet i ansøgningsskemaet under punkt 7. |
| --- | --- |

3)

kopi af beviser eller anden dokumentation for den erhvervserfaring, der er angivet i ansøgningsskemaet under punkt 7.

Enhver kvalifikation eller erhvervserfaring, som ikke er dokumenteret i form af kopier af eksamensbeviser, diplomer eller arbejdsattester, vil ikke blive taget i betragtning, og dette kan medføre, at ansøgningen afvises, uanset hvor langt man er nået i ansøgningsproceduren. Især vil henvisninger til dokumentation, som er vedlagt tidligere ansøgninger (eller som findes i en intern ansøgers personlige sagsmappe), ikke blive taget i betragtning.

Efter afslutningen på udvælgelsesproceduren vil de udvalgte ansøgere blive opstillet på en reserveliste med højst 4 kandidater. Opstilling på reservelisten er ikke en garanti for ansættelse, men kandidaterne kan blive tilbudt en kontrakt som midlertidigt ansat afhængigt af appelkamrenes behov. Reservelisten er gyldig indtil den 31. december 2009.

Harmoniseringskontoret fører tilsyn med, at ansøgernes »personoplysninger behandles i fuld overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger, navnlig med hensyn til fortrolighed og sikkerhed (
  De Europæiske Fællesskabers Tidende L 8 af 12. januar 2001)«.

Harmoniseringskontoret fører en aktiv ligestillingspolitik og godkender ansøgningerne uden forskelsbehandling på grund af køn, race, hudfarve, etnisk oprindelse, social baggrund, genetiske anlæg, sprog, religion eller tro, politiske eller andre anskuelser, tilhørsforhold til et nationalt mindretal, formueforhold, fødsel, handicap, alder eller seksuel orientering.

11.   YDERLIGERE OPLYSNINGER

Yderligere oplysninger fås ved henvendelse til:

| Peter Lawrence |
| --- |
| Vicepræsident og direktør |
| Afdelingen for menneskelige ressourcer |
| Kontoret for Harmonisering i Det Indre Marked |
| (Varemærker og Design) |
| Avenida de Europa, 4 |
| E-03008 Alicante |
| SPANIEN |
| Tlf. (34) 965 139 147 |
| Fax (34) 965 139 952 |
| E-mail: peter.lawrence@oami.europa.eu |

Peter Lawrence

Vicepræsident og direktør

Afdelingen for menneskelige ressourcer

Kontoret for Harmonisering i Det Indre Marked

(Varemærker og Design)

Avenida de Europa, 4

E-03008 Alicante

SPANIEN

Tlf. (34) 965 139 147

Fax (34) 965 139 952

E-mail: peter.lawrence@oami.europa.eu

---

(1)  Senest ændret ved Rådets forordning (EF) nr. 422/2004 (EUT L 70 af 9.3.2004, s. 1).

(2)  Beregnet efter den endelige anvendelse af multiplikationsfaktoren.

---